
Kitab Alam Yang Amat Agung 



Tujuan kajian buku yang berada di hadapan anda ini adalah suatu kajian yang bertujuan untuk 
menggambarkan seberapa yang terdapat mengenai bentuk alam seperti yang terdapat dalam 
kebudayaan Islam. 

Garisan-garisan Kasar Kandungan. Sebelum dari melangkah ke dalam kandungan buku ini, baik 
juga diterangkan garisan-garisan kasarnya supaya tergambarlah dulu dalam fikiran suatu 
bingkisan dari apa yang akan dibincangkan dengan agak lebar nanti. Buku ini dipecahkan kepada 
dua bahagian: 

Bahagian 1: Dengan tajuk “Betulkah atau salah alam yang anda faham?”, merupakan suatu latar 
belakang huraian buku ini, di dalamnya digariskan dengan singkat sejarah konsep umat Islam 
mengenai alam dan sejauh mana hubungan konsep ini dengan ajaran Islam, tujuan bahagian ini 
untuk menarik perhatian para pembaca supaya meninjau kembali pengertian mereka mengenai 
alam sekarang. Benar atau salah, dan kalau salah, dari manakah mulanya dating kesalahan ini 
dan apakah faktor-faktornya. Bahagian ini dipisahkan menjadi tiga fasal dengan tajuk-tajuk 
sebagai berikut: 

Fasal 1: Sikap alami dalam zaman permulaan. Menggambarkan konsep asal umat Islam 
mengenai alam dan zaman permulaan dan cara mendapatkannya. 

Fasal 2: Pengaruh sistem Ptolemy dalam zaman pertengahan. Di sini dibicarakan tentang 
permulaan rosaknya konsep asal umat Islam itu kerana masuknya pengaruh-pengaruh asing 
terutama pengaruh ajaran Ptolemy itu yang berkekalan dalam zaman yang paling lama hingga 
akhir abad 19 dan sisa-sisanya masih berlanjutan hingga sekarang. Dalam zaman ini, yang 
merupakan zaman pertengahan, ternyata betapa tersisihnya orang-orang yang berpegang pada 
konsep asal dari masyarakat umum dan mahu tidak mahu, kerana takut terjadi fitnah, lalu mereka 
menuruti arus pendapat masyarakat. 

Fasal 3: Pengaruh astronomi dan kosmologi moden dalam zaman moden. Menggambarkan 
kerosakan konsep umat Islam mengenai alam dalam zaman pertengahan itu bukan dibetulkan 
semula oleh penemuan-penemuan dan teori-teori moden berkaitan dengan alam. Malah 
dirosakkan pula dengan cara yang tiada disedari dalam bentuk yang lain. 

Bahagian 2: Dengan tajuk Bagaimana Sebenarnya Bentuk Alam Anda?, bahagian ini merupakan 
apa yang hendak diterangkan dengan sebenarnya dalam buku ini. Penerangan mengenai ini 
memakan ruangan yang agak lanjut, sebab itu terpaksa disingkatkan menjadi tujuh fasal dengan 
tajuk-tajuk sebagai berikut: 

Fasal 1: Alam Muluk. Di dalamnya diterangkan batas alam yang dapat dicapai oleh ahli-ahli 
sains dan bertolak dari sini kita menerangkan tentang alam-alam yang tiada dapat dicapai lagi 

oleh alat-alat sains. Hanya boleh didapati menerusi sumber-sumber agama. Tetapi dibicarakan 
setakat alam muluk sahaja. 

Fasal 2: Alam Barzakh. 

i. Buminya. Huraian mengenai alam tersebut diteruskan dengan membicarakan pula mengenai 
suatu kuasa alam yang lebih tinggi dan lebih luas daripada alam muluk. Kawasan ini dinamakan 
alam barzakh. Di sini dibincangkan mengenai tujuh lapis langit dan tujuh lapis bumi, yang 
semuanya merupakan suatu bulatan yang dinamakan pula dengan al-ardh, ertinya bumi. 

Fasal 3: Alam Barzakh. 

ii. Langitnya. Kalau alam barzakh ada bahagian buminya, seperti yang diterangkan di atas, 
tentulah ia mempunyai pula bahagian as-samawat atau langit-langitnya. Suatu kawasan yang 
lebih tinggi dari bumi itu. Mengenai ini dibincangkan dengan agak lanjut di dalam fasal ini. 
Batasan alam ini berakhir dengan suatu lingkaran alam yang dinamakan “Jannatul Firdaus Al- 
‘Ala ” 

Fasal 4: Alam Malakut Al- ‘Ala: 

i. Dari Arasy Al-Majid hingga Arasy Al-Karim membincangkan tentang alam yang lebih tinggi 
dan lebih luas daripada alam barzakh dan dinamakan Alam Malakut Al- ‘Ala, suatu alam yang 
seluruhnya merupakan syurga-syurga dan batasnya berakhir dengan bulatan Arasy Al-Karim. 

Fasal 5: Alam Malakut Al- ‘Ala: 

ii. Dari Arasy Al-Karim hingga Arasy Al-Azim, membicarakan tentang Alam Malakut Al- ‘Ala 
yang lebih tinggi dan lebih luas, juga alam ini seluruhnya merupakan syurga-syurga dan batasnya 
berakhir dengan Arasy Al-Azim, batas alam yang berakhir dan paling besar di dalamnya 
terkandung segala alam, hingga tamatlah pembicaraan mengenai alam yang ada dimensi-dimensi 
panjang, lebar dan dalam. 

Fasal 6: Kanzul Mukhfi. Mengemukakan pembicaraan singkat mengenai alam ketuhanan yang 
membincangkan tentang Allah sebagai sumber bagi alam seluruhnya. 

Fasal 7: penutup. Menerangkan kesimpulan dari seluruh keterangan di atas. 

Metode-metode mendapatkan fakta-fakta. Ketika membaca buku ini, akan ditemui banyak fakta 
baru berhubung dengan alam yang mungkin anda tiada pernah menemuinya. Sebahagian dari 
fakta itu disebut rujukannya manakala sebahagian lagi dihuraikan begitu sahaja tanpa menyebut 
rujukannya, seolah-olah penulis tiada mempunyai amanah dalam pemaparan fakta-fakta yang 
memerlukan saksi-saksi. Ditakuti hal ini menimbulkan tanda-tanya dan prasangka dari para 
pembaca, terpaksalah penulis menerangkan cara-cara mendapatkan fakta-fakta itu. Ada dua cara 
penting yang dapat dituliskan di sini: 

1. Ada di antara penulis-penulis Islam sekarang, bila hendak menggambarkan pentingnya 
memahami alam atas dan alam bawah untuk meyakini betapa besarnya kekuasaan tuhan,, mereka 
mengemukakan suatu ayat yang dipetiknya demikian: 

9 X 

Mereka membuang bahagian kepala ayat ini yang berbunyi: 




Tetapi metode penulis untuk memahami alam atas dan alam bawah itu adalah dengan 
mengutamakan bahagian kepala ayat yang dilupakan itu kemudian barulah penulis memakai 
sambungan: 




Jadi, ayat itu sepenuhnya berbunyi demikian (Surah Ali Imran: 191): 






Ertinya: 191. (Iaitu) orang-orang Yang menyebut dan mengingati Allah semasa mereka berdiri 
dan duduk dan semasa mereka berbaring mengiring, dan mereka pula memikirkan tentang 
kejadian langit dan bumi (sambil berkata): "Wahai Tuhan kami! tidaklah Engkau menjadikan 
benda-benda ini Dengan sia-sia, Maha suci engkau, maka peliharalah Kami dari azab neraka. 



2. Mengumpulkan fakta-fakta yang bersumber dari alam atas iaitu Al-Quran, hadis-hadis, juga 
kata-kata ulama salaf yang hanya tinggal sebagai yang tersembunyi di sana, sampai dalam kitab- 
kitab kuno dan seterusnya kata-kata ahli arifin pada zaman-zaman kemudian yang masih abadi 
dalam kitab-kitab mereka dan lain-lainnya. Kemudian fakta yang telah disimpulkan ini 
disesuaikan antara satu sama lain seperti dalam permainan jigsaw puzzle dengan pedoman yang 
telah didapati dari metode yang pertama di atas. Juga mana-mana fakta yang sukar ditemui atau 
telah hilang sambungannya, disimen semula dengan apa yang didapati dari metode yang pertama 
itu hingga ia bertemu dan bersambung kembali. Dengan ini lahirlah suatu bentuk alam. 



Al-Mual lij Mustaim ibnu Mohd Najib Al-Husaini 

4 




Kitab Alam Yang Amat Agung 




Al-Muallij Mustaim ibnu Mohd Najib Al-Husaini 

5 




Kitab Alam Yang Amat Agung 



Fasal 1 

Sikap Alami Dalam Zaman Permulaan 

Ada tiga peringkat zaman yang memberikan tiga corak pendapat yang penting dalam kalangan 
umat Islam berhubung dengan bentuk alam yang disebut di dalam kitab suci Al-Quran. Ketiga- 
tiga pendapat ini perlu ditinjau sebelum anda melangkah untuk memahami alam menurut bentuk 
yang akan dikemukakan dalam buku ini. 

Tiga corak pendapat yang penting itu adalah sebagai berikut: 

1 . Pendapat yang dipengaruhi oleh sikap alami terhadap alam, dalam zaman permulaan. 

2. Pendapat yang dipengaruhi oleh sistem Ptolemy dalam zaman pertengahan. 

3. Pendapat yang dipengaruhi oleh astronomi dan kosmologi moden dalam zaman moden. 

Ketiga-tiga pendapat dalam tiga zaman ini akan dibincangkan secara berasingan dalam bahagian 
ini sebagai permulaan kita bincangkan mengenai sikap alami terhadap alam dalam zaman 
permulaan itu. 

Dua sikap pandangan manusia terhadap alam, satunya sikap alami dan satu lagi sikap tabii. Sikap 
tabii adalah suatu sikap pandangan terhadap alam secara pandangan biasa, tanpa melihat apa 
yang ada di sebaliknya. Menyifatkan bumi tempat tinggal kita ini sebagai terhampar adalah suatu 
sikap tabii, manakala menyifatkannya sebagai bulat adalah hasil dari melihat apa yang ada di 
sebaliknya dan ini dinamakan sikap alami. 

1. Sikap tabii dalam Al-Quran dan hadis. 

Dalam Al-Quran dan hadis memang terdapat sikap tabii ini dalam pandangan terhadap alam. 
Bumi terhampar, matahari berjalan naik dari timur turun ke barat, air hujan turun dari langit, 
planet-planet dan bintang-bintang menjadi hiasan yang bergemerlapan di langit, langit tujuh lapis 
bersama Arasy di atas sebagai yang terlungkup di atas kepala kita, manakala bumi tujuh lapis 
terhampar di bawah tapak kaki kita, adalah di antara contoh-contoh yang biasa ditemui dalam 
Al-Quran dan hadis. 

Tujuan kedua-duanya memberikan penerangan dengan cara demikian, nampaknya kerana dengan 
faktor-faktor penting. 

Yang pertama: Menyesuaikan keterangan dengan tingkatan akal manusia umumnya supaya 
mudah diterima dan, 

Yang kedua: Menyesuaikan keterangan dengan lapangan kehidupan harian manusia, baik orang- 
orang jahil atau orang-orang terpelajar, baik pada zaman purba atau pada zaman moden. 
Umpama seorang hendak menyatakan waktu dalam hubungannya dengan matahari, ia kana 
berkata: 

“ Saya keluar dari rumah waktu matahari naik dan pulang waktu matahari jatuh. ” 

Tidak ada siapa pun dalam dunia ini yang berkata demikian: 

“Saya keluar dari rumah waktu pusingan bumi berada pada darjah yang hampir dengan 
nampaknya seluruh bulatan matahari dan saya pulang ketika pusingan bumi berada pada darjah 

yang hampir dengan lenyapnya seluruh bulatan matahari. ” 

Kalau anda bercakap demikian, si pendengar akan pening kepala, anda akan ditertawakan orang, 
malah oleh ahli astronomi sendiri. Mengapakah demikian? Ini membuktikan betapa kuatnya 
pengaruh sikap tabii dalam pemikiran manusia dalam kehidupan harian. Tanpa mengira zaman 
dan tempat. Inilah peluang yang dipergunakan oleh tuhan yang maha mengetahui dan rasulnya 
untuk menanamkan agama dalam diri manusia, kerana yang dipentingkan dalam agama ialah 
iman, bukan alam. Yang pertama adalah tujuan, sedangkan yang kedua Cuma alat untuk sampai 
kepada tujuan itu. 

2. Mencapai sikap alami menerusi Al-Quran. Tidak syak lagi bahawa rasulullah sallallahu alaihi 
wassalam mempunyai sikap alami terhadap alam yang jauh lebih tinggi dan lebih lengkap dari 
manusia yang lain seluruhnya sejak dari nabi Adam alaihi salam sampai kepada hari kiamat, 
mikrajnya ke alam atas sampai kepada tempat yang tertinggi adalah meyakinkan lagi apa yang 
telah diketahui selama ini. Meskipun demikian, bukanlah bererti sekalian orang mukmin dalam 
zaman permulaan itu, selain dari rasulullah sallallahu alaihi wassalam mempunyai sikap tabii 
dalam pandangan terhadap alam. Berdasarkan sisa-sisa dari kata-kata ulama salaf berupa 
fragmen-fragmen yang bertaburan di sana-sini, yang beberapa daripadanya dipetik dalam buku 
ini sebagai saksi-saksi untuk memperkuatkan keterangan kita, membuktikan bahawa mereka 
mempunyai sikap alami dalam pandangan terhadap alam. Timbulnya sikap ini, nampaknya 
bukan sahaja kerana mereka memahami ayat-ayat Al-Quran dengan fikiran atau mendengar dan 
memusakai hadis-hadis dari rasulullah sallallahu alaihi wassalam atau kerana mendengar dan 
mempelajari kitab-kitab kuno dari agama-agama sebelum mereka. Malah juga kerana 
pengalaman-pengalaman mereka sendiri dan ini tidak syak lagi mereka dapati menerusi ibadat 
iaitu amalan-amalan dari ayat-ayat Al-Quran atau zikir-zikir menurut fatwa-fatwa yang diberikan 
oleh rasulullah sallallahu alaihi wassalam dan sahabat-sahabat besarnya. 

Di antara yang patut dicatat nama-nama mereka di sini ialah Abdullah bin Abbas, sepupu 
rasulullah sallallahu alaihi wassalam yang terkenal dengan Ibnu Abbas, Abdullah bin Masud, 
Jabar bin Abdullah Al-Ansari, Salman Al-Farisi, Abu Hurairah, Abu Zar Al-Ghafari, Abdullah 
bin Salam, Ka’ab Al-Ahbar, Mujahid bin Jabir, Thawas bin Kusan Al-Yamani dan Wahab nin 
Manbah. 

Biasanya penulis-penulis sejarah kebudayaan Islam menghubungkan ilmu mereka yang 
mendalam dari sebab hubungan lahir mereka dengan rasulullah sallallahu alaihi wassalam dan 
sahabat-sahabatnya, lebih-lebih lagi Abdullah bin Abbas sebagai ahlul bait yang tentu 
mempunyai kesempatan yang lebih dari orang lain dalam mendapat maklumat-maklumat. Juga 

tokoh-tokoh yang pernah memindahkan Israeliyat 1 ke dalam kebudayaan Islam seperti Abdullah 
bin Salam, Kaab bin Al-Ahbar dan Wahab nin Manbah, biasanya mereka dihubungkan dengan 
pengajian mereka dalam kitab-kitab Taurat dan lain-lainnya kitab purba dari agama-agama 
Yahudi dan Kristian. 

Sesiapa yang pernah mengalami manfaat ibadah, tentu tidak akan merasa puas hati dengan 
analisa yang bersifat kebendaan semata-mata seperti itu, dalam beberapa tulisannya, kehidupan 
kerohanian tokoh-tokoh itu biasanya di sebut secara sambil lalu sahaja seolah-olah tidak ada apa- 
apa hubungan dengan alam mereka. Sedangkan ilham suatu cara mendapatkan ilmu menerusi 
rohani adalah suatu sumber ilmu yang penting dalam agama. Contoh-contoh kehidupan rohani 
tokoh-tokoh itu yang dapat dihubungkan dengan pembukaan-pembukaan alam dapat dicari 
dalam sisa fakta-fakta riwayat hidup mereka. Di sini dikemukakan beberapa contoh kehidupan 
rohani demikian dalam kalangan beberapa orang tokoh yang dikatakan banyak memperkenalkan 
Israeliyat ke dalam kebudayaan Islam, umpamanya Abdullah bin Abbas dalam hubungan 
ilmunya dengan pentafsiran Al-Quran disifatkan oleh murid-muridnya Mujahid bin Jabar 
demikian: 

! AjlLc. lLu I j f. ISI 4j $ ! 

♦♦ 

Ertinya: “Bahawasanya bila ia mentafsirkan sesuatu, aku melihat nur di atasnya”. 

Lebih tepat ialah sebagaimana yang pernah diucapkan oleh sayidina Ali bin Abu Talib: 

4-4AJ' J' jiaij Uil£ 

Ertinya: Seolah-olah ia melihat kepada (alam) ghaib menerusi tabir yang tipis. 

Dengan ini bererti sayidina Ali menganggap kebolehan sepupunya ini bukanlah dari kebolehan 
yang didapati menerusi alam biasa, iaitu menerusi banyak pengajian, pembacaan, hafaz dan 
keunggulan akal. Juga dua tokoh Israeliyat wang daripada mereka Ibnu Abbas pernah 
mengambil fakta-fakta Israeliyat, seorang daripada mereka Abdullah bin salam, adalah salah 
seorang dari orang-orang yang diakui oleh rasulullah sallallahu alaihi wassalam sebagai ahli 
syurga dan seorang lagi Ka’ab Al-Ahbar seorang tokoh yang pernah dinyatakan oleh Abdullah 
nin Zabir sebagai berikut: 

(jl J-j-9 Y' LLa-Lu) J ■ ** ■ i ^ I Lo 

♦♦ ** ♦♦ ♦♦ * 



1 Ertinya dongeng Israel seperti yang tersebut dalam kitab Taurat dan lain-lain kitab kuno agama Yahudi, juga 
termasuk apa yang tersebut dalam kitab Injil dan lain-lain kitab kuno kristian. Berhubung dengan ini, rasulullah 
sallallahu alaihi wassalam pernah bersabda: £ j ^ j ertinya "Perkataan (sesuatu yang 

bersumber) dari bani Israel tidak dilarang", pada tempat lain baginda bersabda pula, ^ j lJu<A\ Ja' ' 
ertinya "kamu jangan mempercayai ahlul kitab dan jangan pula membohongi mereka". 

